మార్కెట్లను ప్రభావితం చేయడంలో అంతర్జాతీయ పరిణామాలూ కీలక పాత్ర పోషిస్తాయి. సిరియాపై అమెరికా క్షిపణి దాడులకు దిగడంతో గత వారం చమురు ధర మళ్లీ సెగలు కక్కుతోంది. దీంతో భారత్తో సహా ప్రపంచవ్యాప్తంగా స్టాక్ మార్కెట్లన్నీ ఉలిక్కి పడ్డాయి. ఈ దాడి తర్వాత రష్యా స్పందన చూసి పశ్చిమాసియాపై మళ్లీ యుద్ధ మేఘాలు ఎక్కడ కమ్ముకుంటాయోనని ఆందోళన పెరిగిపోతోంది. ఇలాంటి సంఘటనలు చూసి చాలా మంది ఇన్వెస్టర్లు, తమ దగ్గర ఉన్న మంచి కంపెనీల షేర్లను కూడా ఎంతో కొంత లాభాలకు లేదా నష్టాలకు అమ్ముకుని మార్కెట్ నుంచి బయట పడుతుంటారు. అదే సమయంలో వీరు తమ పెట్టుబడుల రక్షణ కోసం పెద్దగా నష్ట భయం లేదని బంగారం లేదా బాండ్స్ మార్కెట్ను ఆశ్రయిస్తుంటారు. చరిత్రను చూస్తే ఇలాంటి సంఘటలను తాత్కాలికమే. ఉద్రిక్తతలు సడలిన వెంటనే మార్కెట్లు మళ్లీ యధావిధిగా పరిగెడుతుంటాయి. ఈ విషయాన్ని గ్రహించి అంతర్జాతీయంగా తలెత్తే చిన్న చిన్న ఉద్రిక్తతలకు బెదిరిపోకుండా, స్టాక్ మార్కెట్లో తమ పెట్టుబడులను కొనసాగించడం మంచిది.ఫండమెంటల్స్ ప్రకారం చూస్తే ఇండెక్స్లు ఇప్పటికే గరిష్ఠ స్థాయికి చేరాయి. దీంతో మార్కెట్ ర్యాలీని ఎక్కడ మిస్ అవుతామోననే భయంతో చాలా మంది తమ దగ్గర ఉన్న పెట్టుబడి నిధులన్నిటినీ ఒకేసారి ఏదో ఒక కంపెనీ షేర్లలో ఇన్వెస్ట్ చేసి చేతులు కాల్చుకుంటుంటారు. ఇది ఏ మాత్రం సరైన వ్యూహం కాదు. మార్కెట్లో దిద్దుబాటు వచ్చిన ప్రతిసారి మంచి కంపెనీల షేర్లన కొనుగోలు చేయడం మంచిది. అలా చేయడం మా వల్ల కాదు ఒకేసారి ఇన్వెస్ట్ చేయాలనుకుంటే ఏదైనా మంచి బ్యాలెన్స్డ్ ఫండ్లో ఇన్వెస్ట్ చేయడం ఉత్తమోత్తమం. లేదా బుల్ మార్కెట్లోనూ కొన్ని కారణాలతో నీరసించిన మంచి కంపెనీల షేర్లను ఎంచుకోవడం మంచిది. ప్రస్తుత బుల్ రన్లోనూ ఐటి, ఫార్మాకి చెందిన కొన్ని మంచి కంపెనీల షేర్లు తక్కువ ధరల్లో లభిస్తున్న విషయాన్ని గ్రహించాలి.పెట్టుబడులు పోటెత్తుతున్నపుడు ఇండెక్స్లు మరింత వేగంగా పరిగెడుతుంటాయి. అదే సమయంలో మంచి కంపెనీల షేర్ల ధర చుక్కలంటుతుంది. అపుడు ఇన్వెస్టర్ల పోర్టుఫోలియో విలువా అమాంతం పెరిగిపోతుంది. దీన్ని చూసుకుని చాలా మంది ఇన్వెస్టర్లు మంచి లాభాలు వస్తున్నాయి కదాని, తమ దగ్గర ఉన్న మంచి కంపెనీల షేర్లను అమ్ముకుని అదే రంగానికి చెంది చౌకగా లభిస్తున్న ఇతర కంపెనీల షేర్లను కొనుగోలు చేస్తుంటారు. ‘మంచివేవీ చౌకగా లభించవు. చౌకగా దొరికేవన్నీ మంచివి కావు’ అని పెట్టుబడి నిపుణులు చెబుతుంటారు. కంపెనీల షేర్లకూ ఇది వర్తిస్తుంది. ఈ విషయాన్ని దృష్టిలో ఉంచుకుని ఇండెక్స్లు గరిష్ఠ స్థాయికి చేరినా ఇన్వెస్టర్లు స్వల్ప కాలిక లాభాలకు ఆశపడి తమ దగ్గర ఉన్న మంచి కంపెనీల షేర్లను అమ్ముకోక పోవడమే మంచిది. ఎందుకంటే ఇండెక్స్లు పెరిగే కొద్దీ వీటి ధరా పెరుగుతుంటుంది. ఇదే టైమ్లో చౌకగా లభిస్తున్నాయి కదాన్ని పెద్దగా ఆదరణ లేని కంపెనీల షేర్లను కొన్నా తిప్పలు తప్పవు. గత బుల్ ర్యాలీల్లో అల్లాటప్పా నిపుణుల రికమండేషన్లు నమ్మి హెచ్ఎ్ఫసిఎల్, పెంటామీడియా వంటి షేర్లలో పెట్టుబడి పెట్టి నిండా మునిగిన ఇన్వెస్టర్లను ఈ సందర్భంగా గుర్తుంచుకోవడం మంచిది.పెట్టుబడులకు ఏ కాలమైనా మంచి కాలమే. కాకపోతే ఒక కంపెనీ షేర్లను ఏ ధరలో కొనాలి? ఏ ధరలో అమ్ముకోవాలి? అనే విషయం తెలిసి ఉండాలి. అనుభవంతోగానీ ఈ విషయాలు తెలియవు. ఈ విషయాన్ని దృష్టిలో ఉంచుకుని వీలైనంత వరకు ఎపుడూ ఎంతో కొంత నగదు దగ్గర ఉంచుకోవాలి. సిరియాపై అమెరికా దాడి వంటి సంఘటనలతో మార్కెట్లో కరెక్షన్ వచ్చినపుడల్లా మంచి కంపెనీల షేర్లు కొనుగోలు చేసేందుకు ఉపయోగించుకోవడం మంచిది.బుల్ మార్కెట్లోనూ మంచి కంపెనీల షేర్లే వేగంగా పరుగెడుతుంటాయి. అల్లా టప్పా కంపెనీల షేర్లు ఎప్పటిలా డల్గానే ఉంటాయి. ఎవరైనా ఆపరేట్ చేస్తే తప్పించి ఇలాంటి కంపెనీల షేర్ల ధరకు రెక్కలు రావు. ఇన్ని సంవత్సరాలూ డల్గా ఉండి, ప్రస్తుత బుల్ మార్కెట్లో పెద్దగా పేరు లేని కంపెనీల షేర్లు పరుగెడుతున్నాయంటే...వాటి వెనక ఏదో మతలబు ఉందని అర్థం చేసుకుని, వాటికి దూరంగా ఉండడం మంచిది. లేకపోతే అసలుకే ఎసరు వచ్చే ప్రమాదం ఉంటుంది.కొంత మంది తమ దగ్గర ఉన్న షేర్ల ధర పడిపోతుంటే, అదే కంపెనీకి చెందిన మరిన్ని షేర్లు కొని సగటు ధర తగ్గించుకునే ప్రయత్నం చేస్తుంటారు. దీన్నే యావరేజింగ్ అంటారు. బుల్ మార్కెట్లో ఇది ఏ మాత్రం మంచిది కాదు. కంపెనీ ఫండమెంటల్స్ బాగున్నాయని పక్కాగా నమ్మకం కుదిరితే తప్పించి యావరేజింగ్ జోలికి పోకూడదు. అలాగే బుల్ మార్కెట్లో రోజుకో ఆల్ టైమ్ హైకి చేరుతున్న మంచి కంపెనీల షేర్లను అసలు అమ్ముకోకూడదు. వీలైనంత వరకు పోర్టుఫోలియోలో ఉన్న పెద్దగా రాబడులు ఇవ్వని కంపెనీల షేర్లను వదిలించుకునేందుకు బుల్ మార్కెట్ను ఉపయోగించుకోవాలి.
maarketlanu prabhaavitam cheyadamlo antarjaatiiya parinaamaaluu keelaka paatra pooshistaayi. siriyapai america kshipani daadulaku digadamtho gatha vaaram chamuru dhara malli segalu kakkutondi. deentho bhaaratto sahaa prapanchavyaaptamgaa stack marketlanni ulikki paddai. ee daadi tarvaata rashya spandana chusi paschimasiapai malli yuddha meghaalu ekkada kammukuntayonani aandolana perigipotondi. ilanti sanghatanalu chusi chala mandi investerlu, tama daggara unna manchi companyla sherlanu kuudaa entho kontha labhalaku leda nashtaalaku ammukuni market nunchi bayata padutuntaaru. adhe samayamlo veeru tama pettubadula rakshana kosam peddagaa nashta bhayam ledani bangaram leda bands maarketnu aasrayistuntaaru. charitranu chuste ilanti sanghatalanu taatkaalikame. udriktatalu sadalina ventane marketlu malli yadhaavidhigaa parigedutuntaayi. ee vishayaanni grahinchi antarjaatiiyamgaa talette chinna chinna udriktatalaku bediripokunda, stack marketlo tama pettubadulanu konasaginchadam manchidi.fundamentals prakaaram chuste indexlu ippatike garishta sthaayiki cherayi. deentho market ryalini ekkada mis avutamonane bhayamto chala mandi tama daggara unna pettubadi nidhulannitinii okesari edho oka company sherlalo invest chesi chetulu kaalchukuntuntaaru. idhi e maatram saraina vyuham kaadu. marketlo diddubaatu vachina pratisaari manchi companyla sherlana konugolu cheyadam manchidi. alaa cheyadam maa valla kaadu okesari invest cheyalanukunte edaina manchi ballensed fundlo invest cheyadam uttamottamam. leda bul maarketloonuu konni kaaranaalatoe neerasinchina manchi companyla sherlanu enchukovadam manchidi. prastuta bul ranloonuu aiti, farmaki chendina konni manchi companyla sherlu takkuva dharallo labhistunna vishayaanni grahinchaali.pettubadulu potettutunnapudu indexlu marinta vegamgaa parigedutuntaayi. adhe samayamlo manchi companyla sherla dhara chukkalantutundi. apudu investerla portufolio viluwa amaantam perigipotundi. deenni chusukuni chala mandi investerlu manchi labhalu vastunnaayi kadaani, tama daggara unna manchi companyla sherlanu ammukuni adhe rangaaniki chendi choukagaa labhistunna itara companyla sherlanu konugolu chestuntaaru. ‘manchivee choukagaa labhinchavu. choukagaa dorikevanni manchivi kaavu’ ani pettubadi nipunulu chebutuntaaru. companyla sherlaku idhi vartistundi. ee vishayaanni drushtilo unchukuni indexlu garishta sthaayiki cherina investerlu swalpa kaalika labhalaku aasapadi tama daggara unna manchi companyla sherlanu ammukoka povadame manchidi. endukante indexlu perige koddi veeti dhara perugutuntundi. ide taimlo choukagaa labhistunnaayi kadaanni peddagaa aadarana laeni companyla sherlanu konna tippalu tappavu. gatha bul rallillo allatappa nipunula recommandationlu nammi hachesiel, pentamedia vanti sherlalo pettubadi petti ninda munigina investerlanu ee sandarbhamgaa gurtunchukovadam manchidi.pettubadulaku e kalamaina manchi kaalame. kakapothe oka company sherlanu e dharalo konali? e dharalo ammukovali? ane vishayam telisi undaali. anubhavamtogaanii ee vishayaalu teliyavu. ee vishayaanni drushtilo unchukuni veelainanta varaku epuduu entho kontha nagadu daggara unchukovali. siriyapai america daadi vanti sanghatanalatho marketlo correction vachinapudalla manchi companyla sherlu konugolu chesenduku upayoginchukovadam manchidi.bul maarketloonuu manchi companyla sherley vegamgaa parugedutuntaayi. alla tappa companyla sherlu eppatila dalgane untaayi. evaraina aperate cheste tappinchi ilanti companyla sherla dharaku rekkalu raavu. inni samvatsaraaluu dalga undi, prastuta bul marketlo peddagaa paeru laeni companyla sherlu parugedutunnayante...vaati venaka edho matalabu undani artham chesukuni, vaatiki dooramgaa undadam manchidi. lekapothe asaluke esaru vache pramaadam untundi.kontha mandi tama daggara unna sherla dhara padipotunte, adhe kampeneeki chendina marinni sherlu koni sagatu dhara tagginchukune prayatnam chestuntaaru. deenne avaraging antaaru. bul marketlo idhi e maatram manchidi kaadu. company fundamentals bagunnayani pakkaga nammakam kudirithe tappinchi avaraging joliki pokudadu. alaage bul marketlo rojuko al time haiki cherutunna manchi companyla sherlanu asalu ammukokudadu. veelainanta varaku portufoliolo unna peddagaa raabadulu ivvani companyla sherlanu vadilinchukunenduku bul maarketnu upayoginchukovali.